b'\n_START_ARTICLE_\nLudvik Novak (duhovnik)\n_START_SECTION_\n\xc5\xbdivljenje in delo\n_START_PARAGRAPH_\nNovak je leta 1958 diplomiral na dunajski evangeli\xc4\x8danski teolo\xc5\xa1ki fakulteti in prav tam 1982 tudi magistriral. V letih 1958\xe2\x88\x921977 je bil pastor slovensko-mad\xc5\xbearske verske skupnosti v Hodo\xc5\xa1u, leta 1978 pa je postal pastor verske ob\xc4\x8dine (gmajne) v Murski Soboti do smrti leta 1997. Leta 1971 je postal senior Evangeli\xc4\x8danske cerkve v Sloveniji in to slu\xc5\xbebo opravljal do leta 1995. Leta 1982 mu je bil na evangeli\xc4\x8danski teolo\xc5\xa1ki fakulteti na Dunaju podeljen akademski naslov\xc2\xa0\xc2\xbbMagister theologiae\xc2\xab._NEWLINE_Leta 1969 je izdal molitvenik v prekmurskem knji\xc5\xbenem jeziku, poleg tega je v periodi\xc4\x8dnem tisku vseskozi objavljal prispevke informativne in teolo\xc5\xa1ko-pastoralne vsebine. Med leti 1971/72 in 1995 je urejal tudi Evangeli\xc4\x8danski koledar._NEWLINE_Leta 1969 je v prekmur\xc5\xa1\xc4\x8dini izdal molitvenik Na poti \xc5\xbeivljenja.'